ᱵᱟᱨᱦᱟᱨᱣᱟ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ

ᱵᱟᱨᱦᱟᱨᱣᱟ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱵᱟᱨᱦᱟᱨᱣᱟ ᱵᱟᱡᱟᱨ ᱨᱮ ᱢᱮᱱᱟᱜᱼᱟ᱾

ᱱᱟᱜᱟᱢ
ᱦᱟᱣᱲᱟ-ᱫᱤᱞᱞᱤ ᱢᱩᱬᱩᱛ ᱞᱟᱭᱤᱱ ᱫᱚ ᱯᱳᱭᱞᱳ ᱥᱟᱦᱮᱵᱽᱜᱚᱸᱡᱽ ᱥᱮᱫ ᱛᱮ ᱵᱮᱱᱟᱣ ᱦᱩᱭ ᱞᱮᱱᱟ ᱟᱨ ᱑᱘᱖᱖ ᱥᱮᱨᱢᱟ ᱨᱮ ᱪᱟᱹᱞᱩ ᱞᱮᱱᱟ᱾ ᱛᱟᱭᱚᱢ ᱛᱮ ᱑᱘᱗᱑ ᱥᱮᱨᱢᱟ ᱨᱮ ᱨᱟᱭᱜᱚᱸᱡᱽ-ᱠᱤᱭᱩᱞ ᱞᱟᱭᱤᱱ ᱵᱮᱱᱟᱣ ᱞᱮᱱᱟ᱾ ᱠᱷᱟᱱᱟ-ᱥᱟᱦᱮᱵᱽᱜᱚᱸᱡᱽ-ᱠᱤᱭᱩᱞ‌ ᱦᱟᱹᱴᱤᱧ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮ ᱧᱩᱛᱩᱢ ᱟᱹᱨᱩ ᱟᱠᱟᱱᱟ᱾

᱑᱙᱑᱓ ᱥᱮᱨᱢᱟ ᱨᱮ, ᱵᱟᱨᱦᱟᱨᱣᱟ-ᱟᱡᱤᱢᱜᱚᱸᱡᱽ-ᱠᱟᱴᱣᱟ ᱨᱮᱞ ᱞᱟᱭᱤᱱ ᱵᱮᱱᱟᱣ ᱮᱱᱛᱮ ᱵᱟᱨᱦᱟᱨᱣᱟ-ᱟᱡᱤᱢᱜᱚᱸᱡᱽ-ᱠᱟᱴᱣᱟ ᱞᱩᱯ ᱡᱚᱯᱲᱟᱣ ᱮᱱᱟ᱾

᱑᱕ ᱠᱤᱞᱚᱢᱤᱴᱟᱨ (᱙.᱓ ᱢᱟᱭᱤᱞ) ᱡᱤᱞᱤᱧ ᱵᱚᱨᱦᱟᱨᱣᱟ-ᱱᱤᱣ ᱯᱷᱟᱨᱟᱠᱠᱟ ᱞᱤᱸᱠ ᱫᱚ ᱛᱟᱭᱚᱢ ᱛᱮ ᱵᱮᱱᱟᱣ ᱞᱮᱱᱟ, ᱚᱠᱟ ᱫᱚ ᱦᱟᱣᱲᱟ ᱟᱨ ᱫᱤᱞᱞᱤ ᱠᱷᱚᱱ ᱱᱤᱣ ᱡᱚᱞᱯᱟᱭᱜᱩᱲᱤ ᱫᱷᱟᱹᱵᱤᱡ ᱥᱮᱱᱚᱜ ᱞᱟᱹᱜᱤᱫ ᱴᱨᱮᱱ ᱠᱚ ᱮᱢᱟᱫᱼᱟ᱾

ᱢᱤᱫ ᱧᱮᱱᱮᱞ
ᱵᱚᱨᱦᱟᱨᱣᱟ ᱡᱚᱝᱥᱚᱱ ᱫᱚ ᱢᱟᱞᱫᱟ ᱨᱮᱞ ᱠᱷᱚᱸᱰ ᱨᱮᱭᱟᱜ ᱵᱤ-ᱠᱮᱴᱮᱜᱚᱨᱤ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱢᱮᱱᱮᱞᱟ ᱡᱤᱱᱤᱥ ᱤᱫᱤ ᱟᱹᱜᱩ ᱴᱨᱮᱱ ᱥᱮᱵᱟ ᱞᱮᱠᱟᱛᱮ ᱡᱚᱛᱚ ᱠᱷᱚᱱ ᱵᱮᱥᱛᱚ ᱥᱴᱮᱥᱚᱱ ᱠᱟᱱᱟ᱾ ᱵᱟᱨᱦᱟᱨᱣᱟ ᱥᱩᱨ ᱵᱩᱨᱩ ᱠᱷᱚᱱ ᱫᱤᱥᱚᱢ ᱡᱟᱠᱟᱛ ᱫᱷᱤᱨᱤ ᱟᱨ ᱠᱷᱟᱫᱟᱱ ᱡᱤᱱᱤᱥ ᱠᱚ ᱤᱫᱤ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱢᱤᱫ ᱡᱚᱝᱥᱚᱱ ᱴᱩᱰᱟᱹᱜ ᱠᱟᱱᱟ ᱪᱮᱫᱟᱜ ᱥᱮ ᱵᱷᱟᱜᱚᱞᱯᱩᱨ ᱯᱟᱦᱴᱟ ᱠᱷᱚᱱ ᱢᱟᱞᱫᱟ ᱥᱚᱦᱚᱨ ᱟᱨ ᱥᱟᱢᱟᱝ-ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱠᱷᱚᱱ ᱟᱡᱤᱢᱜᱚᱸᱡᱽ ᱟᱨ ᱨᱟᱢᱯᱩᱨᱦᱟᱴ, ᱵᱳᱞᱯᱩᱨ, ᱵᱚᱨᱫᱷᱣᱟᱱ ᱟᱨ ᱦᱟᱣᱲᱟ ᱟᱨ ᱥᱟᱭᱛᱷᱤᱭᱟ-ᱟᱱᱫᱚᱞ ᱥᱮᱫ ᱴᱨᱮᱱ ᱥᱮᱱᱚᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ